Muhammad Bala Shagari (an haife shi a ranar 17 ga watan Maris shekarar 1949) tsohon soja ne, kuma Hakimin Karamar Hukumar Shagari a Jihar Sakkwato. Yana rike da sarautar gargajiya ta Sarkin Mafara na Shagari. Shagari shine babban dan tsohon shugaban kasa Shehu Shagari da matar sa Hajiya Amina. An haifeshi a garin Shagari, jihar Sokoto a shekarar 1949. Ya halarci babbar kwalejin Barewa da ke Zariya sannan ya zarce makarantar koyon aikin tsaro ta Nijeriya a shekarar 1975 inda ya kasance memba na kwas na 18. Bayan juyin mulkin da aka yi a watan Disamba na shekarar 1983 a Najeriya karkashin jagorancin Janar Muhammadu Buhari wanda ya cire mahaifinsa, an tsare shi na wani dan lokaci sannan daga baya aka tilasta shi yin ritaya daga sojojin Najeriya ba tare da wani laifi ba a mukamin Kyaftin . Bayan ya yi ritaya daga aikin soja a shekarar 1984, Muhammad Bala Shagari ya kafa Shag Nigeria Limited, sannan daga baya ya kafa Hamadah Shipping Services tare da Alhaji Aliko Dangote da Sen. Usman Albishir, da sauransu, a cikin shekarar 1989. Ya kasance shugaban Hamadah Shipping Services na wani lokaci.